

 **REPUBLIKA HRVATSKA**

 **VARAŽDINSKA ŽUPANIJA**

 **OPĆINA VINICA**

 **N A Č E L N I K**

KLASA: 024-04/22-01/10

 URBROJ: 2186-11-03-21-1

 Vinica, 11.veljače 2022.

Na temelju članka 95. stavka 4. Zakona o službenicima i namještenicima u lokalnoj i područnoj (regionalnoj) samoupravi ("Narodne novine" broj 86/08, 61/11, 04/18 i 112/19. ) i članka 46. Statuta Općine Vinica („Službeni vjesnik Varaždinske županije“ broj 30/20. i 09/21.), Načelnik Općine Vinica dana 11. veljače 2022. godine, donosi

**PRAVILNIK**

**o ocjenjivanju službenika i namještenika u**

**Općini Vinica**

**I. OPĆE ODREDBE**

Članak l.

Ovim se Pravilnikom utvrđuju se kriteriji za ocjenjivanje službenika i namještenika u Općini Vinica i način provođenja ocjenjivanja.

Članak 2.

Izrazi koji se koriste u ovom Pravilniku, a imaju rodno značenje, bez obzira jesu li korišteni u muškom ili ženskom rodu, obuhvaćaju na jednak način muški i ženski rod.

**II. KRITERIJI ZA OCJENJIVANJE SLUŽBENIKA I NAMJEŠTENIKA**

Članak 3.

Ocjena službenika i namještenika Općine Vinica temelji se na

1. stručnom znanju iskazanom u obavljanju poslova,
2. učinkovitost i kvaliteti rada,
3. poštivanju službene dužnosti.

1) Stručno znanje službenika Općine Vinica ocjenjuje se prema sljedećim kriterijima:

* Poznavanje zakonskih i podzakonskih propisa,
* Primjena zakonskih i podzakonskih propisa

2) Učinkovitost i kvaliteta rada službenika i namještenika Općine Vinica ocjenjuje se prema sljedećim kriterijima:

* Samostalnost u obavljanju radnih zadataka,
* Suradnja i timski rad,
* Pravovremenost u obavljanju postavljenih zadataka,
* Kreativnost u obavljanju postavljenih zadataka.

3) Poštivanje službeničke dužnosti službenika i namještenika Općine Vinica ocjenjuje se prema sljedećim kriterijima:

* Odnos prema suradnicima i strankama,
* Radna disciplina,
* Odnos prema poštivanju radnog vremena.

Kriteriji iz stavka 2. ovog članka ne primjenjuju se i na ocjenjivanje namještenika.

**III. NAČIN PROVEDBE OCJENJIVANJA SLUŽBENIKA I NAMJEŠTENIKA**

Članak 4.

Ocjenjivanje službenika i namještenika obavlja se na Obrascu za ocjenjivanje službenika i namještenika Općine Vinica.

Obrazac iz stavka 1. ovog članka sastoji se od općih podataka o službeniku/namješteniku, ocjene obavljanja službenih zadataka, prosječne ocjene, godišnje ocjene te datuma i potpisa nadređenog službenika i ocjenjenog službenika/namještenika.

Obrazac iz stavka 1. ovog članka tiskan je uz ovaj Pravilnik i čini njegov sastavni dio.

Članak 5.

Godišnja ocjena utvrđuje se na način da se službenik ili namještenik najprije ocjeni za svaki kriterij iz članka 2. ovog Pravilnika jednom od ocjena:

* ne zadovoljava (1),
* zadovoljava (2),
* dobar (3),
* vrlo dobar (4),
* odličan (5).

Potom se izračunava prosječna ocjena svih predloženih kriterija iz članka 2. ovog Pravilnika te se za prosječnu ocjenu od:

* 4,5 do 5,0 službenik i namještenik ocjenjuje ocjenom „odličan“,
* 3,5 do 4,4 službenik i namještenik ocjenjuje ocjenom „vrlo dobar“,
* 2,5 do 3,4 službenik i namještenik ocjenjuje ocjenom „dobar“,
* 2,0 do 2,4 službenik i namještenik ocjenjuje ocjenom „zadovoljava“,
* 1,0 do 1,9 službenik i namještenik ocjenjuje ocjenom „ne zadovoljava“.

Članak 6.

Službenici i namještenici ocjenjuju se svake godine do 31. ožujka za prethodnu kalendarsku godinu.

Ne ocjenjuju se službenici i namještenici koji su u prethodnoj godini radili manje od šest mjeseci, bez obzira na razloge.

Nadređeni službenik odnosno namještenik dužan je s prijedlogom ocjene svakog službenika odnosno namještenika raspoređenog u ustrojstvenoj jedinici kojom upravlja, upoznati službenika odnosno namještenika na kojeg se ocjena odnosi, što službenik odnosno namještenik potvrđuje svojim potpisom na Obrascu .

O godišnjoj ocjeni za pročelnika rješenje donosi Općinski načelnik, a za službenike i namještenike pročelnik.

Rješenje i preslika Obrasca dostavljaju se službeniku/namješteniku.

Rješenje o ocjeni, Obrazac te rješenje o žalbi unosi se u osobni očevidnik službenika/namještenika.

Članak 7.

Protiv rješenja o godišnjoj ocjeni koje donosi pročelnik može se izjaviti žalba Općinskom načelniku u roku od 15 dana od dana dostave rješenja, koji je o žalbi dužan odlučiti u roku od 30 dana od dana primitka žalbe.

Protiv rješenja o godišnjoj ocjeni koje donosi Općinski načelnik ne može se izjaviti žalba, ali se može pokrenuti upravni spor u roku od 30 dana od dana dostave rješenja.

**IV. ZAVRŠNE ODREDBE**

Članak 8.

 Ovaj Pravilnik stupa na snagu osmog dana od dana objave u «Službenom glasniku Varaždinske županije».

 OPĆINSKI NAČELNIK

 Dr.sc. Branimir Štimec



 **REPUBLIKA HRVATSKA**

 **VARAŽDINSKA ŽUPANIJA**

 **OPĆINA VINICA**

JEDINSTVENI UPRAVNI ODJEL

KLASA:

 URBROJ:

.

***OBRAZAC ZA OCJENJIVANJE SLUŽBENIKA I NAMJEŠTENIKA***

***ZA \_\_\_\_\_ GODINU***

**I OPĆI PODACI O SLUŽBENIKU/NAMJEŠTENIKU**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime i prezime službenika/namještenika)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naziv radnog mjesta prema Pravilniku o unutarnjem redu)

**II OCJENA OBAVLJANJA SLUŽBENIH ZADATAKA**

|  |  |
| --- | --- |
|  | **OCJENA** |
| **1** | **2** | **3** | **4** | **5** |
| **STRUČNO ZNANJE** |
| Poznavanje zakonskih i podzakonskih propisa |  |  |  |  |  |
| Primjena zakonskih i podzakonskih propisa |  |  |  |  |  |
| **UČINKOVITOST I KVALITETA RADA** |
| Samostalnost u obavljanju radnih zadataka |  |  |  |  |  |
| Suradnja i timski rad |  |  |  |  |  |
| Pravovremenost u obavljanju postavljenih zadataka |  |  |  |  |  |
| Kvaliteta obavljenih radnih zadataka |  |  |  |  |  |
| Kreativnost u obavljanju postavljenih zadataka |  |  |  |  |  |
| **POŠTIVANJE SLUŽBENE DUŽNOSTI** |
| Odnos prema suradnicima i strankama |  |  |  |  |  |
| Radna disciplina |  |  |  |  |  |
| Odnos prema poštivanju radnog vremena |  |  |  |  |  |
| **UKUPNO: PROSJEČNA OCJENA** |  |  |  |  |  |

**PROSJEČNA OCJENA: \_\_\_\_**

**GODIŠNJA OCJENA: \_\_\_\_\_**

**PROČELNIK/OPĆINSKI NAČELNIK**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**SLUŽBENIK/NAMJEŠTENIK**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

U Vinici, \_\_\_\_\_\_\_\_\_\_\_\_ godine